Kačerginė
Kačerginė – miestelis Kauno rajono savivaldybėje, 16 km į vakarus nuo Kauno, kairiajame Nemuno krante esančiame pušyne. Čia yra  1908  privažiuojamasis kelias prie Kačerginės  nuo kelio  140  Kaunas–Zapyškis–Šakiai . Kačerginės seniūnija. Veikia Kačerginės pagrindinė mokykla, vaikų sanatorija „Žibutė“ su Kačerginės vaikų sanatorijos „Žibutė“ mokykla, Kačerginės biblioteka (nuo 1948 m.), paštas (LT-53088), vaikų darželis, ambulatorija, dvi maisto prekių parduotuvės, Prano Mašioto parkas. 1962 m. atidarytas Kačerginės automobilių ir motociklų sporto kompleksas „Nemuno žiedas“, kuriame vyksta ir tarptautinės varžybos. Kačerginės Šv. Onos koplyčia (pastatyta 1998 m.), paminklas Lietuvos partizanams (pastatytas 1994 m., autorius Jonas Lukšė). 2014 m. buvo atgaivinta prieplauka, įrengtas dviračių takas nuo Marvelės iki Kačerginės, besijungiantis su pačiame miestelyje įrengtais pėsčiųjų-dviračių takais. Steigiamas Kačerginės universalus daugiafunkcis centras.